Abdolbari Gozal

Abdolbari Gozal və ya Əbdülbari Gözəl () — iş adamı, Azersun Holdinqin Müşahidə Şurasının sədri (?–2025).

 Həyatı 
Abdolbari Gozal 23 avqust 1949-cu ildə İranın Maku şəhərində, Cəlali qəbiləsindən Rza ağanın ailəsində anadan olub."Abdolbari Gozal Kimdir?" Doğubeyazıt Qəzeti, 10.03.2013, http://dogubayazitgazetesi.com/haber/abdulbari-gozal-kimdir-5776.html  O, milliyətcə kürddür.İQTİDAR QƏZETİ KÜRD İŞ ADAMINA QARŞI"Azərsun"un məhsulları haqda inanılmaz iddialar Daha sonradan isə buradan Türkiyənin Muş əyalətində yaşayan nənəsinin yanına köçmüşdür. O 1956–1961-ci illərdə ibtidai təhsilini Türkiyədə başa vurduqdan sonra, 1962–1965-ci illərdə orta təhsilini İranda tamamlamışdır.

18 yanvar 2025-ci ildə xəstəlik səbəbindən Dubayda vəfat edib.

Onun oğlu Tahir Gözəl "Qarabağ" futbol klubunun prezidentidir.

 Fəaliyyəti 

 Erkən biznes fəaliyyəti 
Gənc yaşlarından atasının yanında topdan qida və ərzaq (düyü, yağ, çay) ticarəti və satışı ilə məşğul olmuşdur. 1968-ci ildə ticarət həcmini böyüdərək, həmin tarixdə illik həcmi 50–60 milyon dollara çatdırmışdır.

1981-ci ildə baş verən İran İslam inqilabından sonra Türkiyənin Ankara şəhərinə keçmiş və buradan İsveçrəyə getməyi planlaşdırmışdır. Lakin o vaxtlar baş nazir müavini, daha sonra Prezident olan rəhmətlik Turqut Özalın israrlı məsləhətindən sonra Türkiyədə qalmış və Ankarada "Etsun A. Ş." şirkətini qurmuşdur.

1992-ci ilə qədər BƏƏ, Türkiyə, İran, İraq, Suriya, İordaniya kimi ölkələrdə müxtəlif şirkətlər yaradaraq iş fəaliyyətini birləşdirməyi planlaşdırırdı. Bu şirkətləri birləşdirmək və onlar arasındakı əlaqəni təmin etmək üçün Abdulbari Gözəl 1994-cü ildə Dubayda "İntersun Holding" adlı şirkətlər qrupunu yaratmışdır.

 Bölgədə biznes fəaliyyəti 
1992-ci ildən etibarən Azərbaycan və Gürcüstanda rəsmi şirkətinin şöbəsini qurmuşdur. 1994-cü ildə Azərbaycanın sənayesinin inkişaf etdirilməsində öncül olmuşdur, ölkənin inkişaf proqramı ilə paralel işsizliyin aradan qaldırılması məqsədilə aşağıdakı sənaye müəssisələri üzrə fabriklər qurulmuşdur. Yağ və marqarin fabriki, 4 konserv fabriki, 600 000 ton həcmə malik şəkər zavodu, makulaturanı təkrar emal edən illik istehsalı 100 min ton olan kağız sənayesi, çay plantasiyası və paketləmə fabriki, 4000 hektar ərazidə modern pivot suvarma müəssisələri, Amerikanın EX-İM bankı ilə əməkdaşlıq nəticəsində nümunəvi bir ferma yaradılmışdır. Eləcə də İnşaat (Land Development), Bank və Sığorta sahələrində ortaqlıq kimi iş fəaliyyətləri ilə ölkənin iqtisadiyyatına əhəmiyyətli dərəcədə töhfələr vermişdir.
1994-cü illərdə Azərbaycanda sənayenin inkişafına özünəməxsus töhfələr vermişdir.

Qida sahəsindən başqa Abdulbari Gozal 1980-ci ildə İran və Türkiyədə neft ticarətinə başladı. 2002-ci ildən etibarən isə bu fəaliyyət Bakıda neft terminalı və Dübəndi neft terminalı vasitəsilə Xəzər neftinin Gürcüstana daşınmasından ibarətdir. Hal-hazırda isə İsveçrə və Dubayda neft və neft məhsullarının ticarəti ilə məşğul olan şirkətlərə sahibdir.

Bununla əlaqədar olaraq, hazırda Dubay, İsveçrə, Türkiyə, Azərbaycan, Gürcüstan, Rusiya, İraq, Əfqanıstanda İntersun Holding-in himayəsi altında 14 ayrı-ayrı milliyətə sahib insanlar bir ailə kimi işləməkdədir. Daimi işçilərin ümumi sayı 7000, fabriklərdə mövsümi olaraq işləyənlərin sayı isə 10 000-dir.

Azersun Holding də onun Bakıda yaratdığı şirkətlərdən biridir. Şirkət 1997-ci ildə yaradılıb və hazırda demək olar ki, 2500–3000-ə yaxın işçiyə sahibdir."Abudlbari Gözəl — Azərbaycanda fəaliyyət göstərən ən güclü iş adamlarından biri" — banker.az, 22.05.2014, https://banker.az/abdulbari-gozəl-azersun-və-asb-bankin-sahibi/ 

 Təltiflər və mükafatlar 
 2003 — "Euromarket Award" mükafatına layiq görülüb.
 2004 — Azərbaycan Respublikasının Prezidenti tərəfindən "Tərəqqi" medalı ilə təltif edib.
 2006 — "Yeni Azerbaycan Yardımlaşama ve Kültür Derneği"nin prezidenti Əflatun Nemətzadə tərəfindən "Türk dünyasına xidmət" mükafatı ilə təltif edilib.
 2009 — Avropa Biznes Assambleyasının ən mötəbər mükafatı "Queen Victoria Commemorative Medal" (Kraliça Viktoriya Xatirə Medalı) biznesdə əldə etdiyi nailiyyətlərə görə şəxsən Abdolbari Gozala təqdim edilib.
 2009 — Azərbaycan və Gürcüstan arasındakı ticarət dövriyyəsinin artırılmasındakı töhfələrinə və regionda həyata keçirdiyi böyük iqtisadi layihələrə görə Gürcüstanın "Şərəf" ordeni ilə təltif edilib.
 2010 — Avropa Biznes Assambleyası tərəfindən təsis olunmuş Beynəlxalq "Sokrat" mükafatı ilə təltif edilib.
 2011 — Azərbaycan-Amerika Ticarət Palatası tərəfindən "Hacı Zeynalabdin Tağıyev" mükafatı ilə təltif edilib.
 2011 — Kuban Universitetinin Təhsil Şurasının qərarı ilə Kuban Dövlət Aqrar Universitetinin fəxri doktoru adına layiq görülüb və bunun rəmzi nişanəsi olaraq ona doktorluq mantiyası və fəxri diplom təqdim edilib.
 2015 — Rusiya Federasiyasının Kənd təsərrüfatı naziri Aleksandr Tkaçov tərəfindən "Krasnodar vilayətinin inkişafına verdiyi mühüm töhfəyə görə" III dərəcəli qızıl medal və "Krasnodarın kənd təsərrüfatının inkişafına verdiyi töhfəyə görə" təşəkkürnamə ilə təltif edilib.
 2015 — Dövlət Sərhəd Xidmətinə verdiyi dəstəyə görə Sərhəd Qoşunlarının komandanı Elçin Quliyev tərəfindən təşəkkürnamə plaketi və DSX-nin Ali medalı ilə təltif edilib.
 2016 — Dünya Azərbaycanlılarının Həmrəyliyi Günü münasibətilə Azərbaycan Respublikası Prezidentinin Sərəncamı ilə "Şöhrət" ordeni ilə təltif edilmişdir.
 2024 — "Heydər Əliyevin 100 illiyi (1923–2023)" yubiley medalı.

 İstinadlar 

Kateqoriya:İş adamları
Kateqoriya:Qarabağ FK